ΟΔΗΓΙΑ 94/20/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 30ής Μαΐου 1994 για τις διατάξεις μηχανικής ζεύξης των οχημάτων με κινητήρα και των ρυμουλκουμένων τους και για την προσάρτησή τους στα οχήματα αυτά

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο της 100Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία που προβλέπεται στο άρθρο 189Β της συνθήκης (3),

Εκτιμώντας:

ότι η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίον εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7 ότι επιβάλλεται να θεσπιστούν για τον σκοπό αυτό μέτρα 7 ότι οι τεχνικές προδιαγραφές τις οποίες πρέπει να πληρούν τα οχήματα με κινητήρα και τα ρυμουλκούμενά τους σύμφωνα με τις εθνικές νομοθεσίες αφορούν, μεταξύ άλλων, τις μηχανικές ζεύξεις αυτών των οχημάτων 7 ότι αυτές οι προδιαγραφές διαφέρουν από το ένα κράτος μέλος στο άλλο 7 ότι είναι, ως εκ τούτου, ανάγκη να θεσπιστούν οι ίδιες προδιαγραφές από όλα τα κράτη μέλη, είτε επιπροσθέτως, είτε σε αντικατάσταση των υψισταμένων ρυθμίσεων, προκειμένου ιδίως να καταστεί δυνατή η εφαρμογή της διαδικασίας εγκρίσεως τύπου ΕΟΚ, που αποτελεί το αντικείμενο της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (4) 7 ότι η παρούσα οδηγία είναι μία από τις επιμέρους οδηγίες για τη διαδικασία έγκρισης τύπου ΕΟΚ, που θεσπίστηκε με την οδηγία 70/156/ΕΟΚ 7 ότι, κατά συνέπεια, οι διατάξεις που προβλέπει η οδηγία 70/156/ΕΟΚ σχετικά με τα συστήματα, τα κατασκευαστικά στοιχεία και τις χωριστές τεχνικές μονάδες οχήματος πρέπει να ισχύουν για την παρούσα οδηγία 7 ότι, για τη βελτίωση της οδικής ασφάλειας και τη διευκόλυνση της δυνατότητας εναλλαγής των οχημάτων με κινητήρα και των ρυμουλκουμένων τους στη διεθνή κυκλοφορία, θεωρείται σημαντικό για όλα τα είδη των οχημάτων που σχηματίζουν οδικό συρμό ή αποτελούν ένα αρθρωτό όχημα να είναι εξοπλισμένα με τυποποιημένες και εναρμονισμένες διατάξεις μηχανικής ζεύξης 7 ότι είναι επιθυμητή η εφαρμογή των τεχνικών προδιαγραφών του κανονισμού ΟΕΕ αριθ. 55 (Οικονομική Επιτροπή για την Ευρώπη των Ηνωμένων Εθνών) οι οποίες αναφέρονται στις ενιαίες διατάξεις σχετικά με τα κατασκευαστικά στοιχεία μηχανικής ζεύξης των συνδυασμών οχημάτων 7 ότι ο κανονισμός αριθ. 55 προσαρτήθηκε στη συμφωνία της 20ής Μαρτίου 1958 η οποία αναφέρεται στην υιοθέτηση ενιαίων συνθηκών εγκρίσεως και αμοιβαίας αναγνώρισης της εγκρίσεως για τον εξοπλισμό και τα μέρη των οχημάτων με κινητήρα 7 ότι έχουν ληφθεί υπόψη κυρίως διεθνή πρότυπα (ISO) για τον καθορισμό ενιαίων διαστάσεων των συστημάτων μηχανικής ζεύξης ώστε να εξασφαλίζεται η δυνατότητα εναλλαγής των διαφόρων οχημάτων που σχηματίζουν οδικούς συρμούς ή αρθρωτά οχήματα και η ελεύθερη κυκλοφορία των εμπορευμάτων στα κράτη μέλη,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Για τους σκοπούς της παρούσας οδηγίας, νοούνται ως:

- «όχημα»: κάθε όχημα με κινητήρα όπως ορίζεται στο άρθρο 2 της οδηγίας 70/156/ΕΟΚ, προοριζόμενο για οδική χρήση, ολοκληρωμένο ή ημιτελές, με τέσσερις τουλάχιστον τροχούς και μέγιστη εκ κατασκεύης ταχύτητα άνω των 25 χιλιομέτρων ανά ώρα, και τα ρυμουλκούμενά του, εξαιρουμένων των οχημάτων που κινούνται επί τροχιών καθώς και των γεωργικών και δασικών ελκυστήρων και όλων των κινητών μηχανισμών,

- «τύπος μηχανικής ζεύξης»: διάταξη μηχανικής ζεύξης για την οποία είναι δυνατό να χορηγηθεί έγκριση τύπου κατασκευαστικού στοιχείου, κατά την έννοια του άρθρου 2 της οδηγίας 70/156/ΕΟΚ.

Άρθρο 2

Τα κράτη μέλη δεν μπορούν να αρνηθούν:

- την έγκριση τύπου ΕΟΚ ή την εθνική έγκριση τύπου οχήματος, ούτε να αρνηθούν ή να απαγορεύσουν την πώληση, άδεια κυκλοφορίας, θέση σε κυκλοφορία ή χρήση ενός οχήματος για λόγους που αφορούν τον προαιρετικό εξοπλισμό του με διατάξεις μηχανικής ζεύξης,

- την έγκριση τύπου κατασκευαστικού στοιχείου ΕΟΚ ή την εθνική έγκριση τύπου κατασκευαστικού στοιχείου για μια μηχανική ζεύξη, ούτε να απαγορεύσουν την πώληση ή τη χρήση διάταξης μηχανικής ζεύξης,

εφόσον πληρούνται οι προδιαγραφές των παραρτημάτων.

Άρθρο 3

Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία εντός προθεσμίας δεκαοκτώ μηνών από την ημερομηνία της έκδοσή της. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής θεσπίζονται από τα κράτη μέλη.

Τα κράτη μέλη εφαρμόζουν τις διατάξεις αυτές δεκαοκτώ μήνες μετά την ημερομηνία της έκδοσης της παρούσας οδηγίας.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 30 Μαΐου 1994 Για το Ευρωπαϊκό Κοινοβούλιο Ο Πρόεδρος E. KLEPSCH Για το Συμβούλιο Ο Πρόεδρος Θ. ΠΑΓΚΑΛΟΣ

(1) ΕΕ αριθ. C 134 της 25. 5. 1992, σ. 36.

(2) ΕΕ αριθ. C 313 της 30. 11. 1992, σ. 10.

(3) Γνώμη του Ευρωπαϊκού Κοινοβουλίου της 29ης Οκτωβρίου 1992 (ΕΕ αριθ. C 305 της 23. 11. 1992, σ. 115). Κοινή θέση του Συμβουλίου της 27ης Σεπτεμβρίου 1993 (δεν έχει ακόμα δημοσιευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της 9ης Μαρτίου 1994 (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 42, της 23. 2. 1970, σ. 1. Οδηγία που τροποποιήθηκε τελευταία με την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1).